கேள்வி: இந்தியக் கடற்படைத் தரவரிசைகளும் சின்னங்களும் பற்றி தகவல் சொல்.
பதில்: இந்திய கடற்படை தரவரிசைகள் மற்றும் சின்னங்கள் (''Indian Navy ranks and insignia'') முந்தைய இராயல் இந்தியன் கடற்படையிடமிருந்து பெறப்பட்ட தரங்கள் மற்றும் சின்னங்களின் ஒரு குறிப்பிட்ட படிநிலையைப் பின்பற்றி பயன்படுத்தப்படுகின்றன.
கேள்வி: இந்தியக் கடற்படைத் தரவரிசைகளும் சின்னங்களும் - 1947-1923 என்பது என்ன?
பதில்: 1947 ஆம் ஆண்டு இந்தியா சுதந்திரம் பெற்றவுடன், அந்த நாடு பிரிட்டிசு பொதுநலவாய நாடுகளுக்குள் ஓர் ஆதிக்க நாடாக மாறியது; இருப்பினும், ஆயுதப் படைகள், அதாவது பிரித்தானிய இந்திய இராணுவம், இராயல் இந்திய கடற்படை மற்றும் இராயல் இந்திய விமானப்படை ஆகியவை மன்னர் நான்காம் ஜார்ஜின் தலைமைத் தளபதியின் கீழ், சுதந்திரத்திற்கு முந்தைய அந்தந்த பதவிகளையும் தொடர்புடைய சின்னங்களையும் தக்க வைத்துக் கொண்டன. 1949 ஆம் ஆண்டு மே மாதத்தில் இந்தியாவின் தொடக்க தலைமை ஆளுநராகவும் ஒரு கடற்படை அதிகாரியுமாகவும் இருந்த மவுண்ட்பேட்டன் பிரபு, பிரதமர் சவகர்லால் நேரு இந்திய ஆயுதப் படைகளின் பெயர்கள் மற்றும் சின்னங்கள் என்ற தலைப்பில் ஒரு குறிப்பை அனுப்பினார். அக்குறிப்பில் பிரித்தானிய முடியின் கீழ் ஆனால் நடைமுறையளவில் முழுத் தன்னாட்சி பெரும்போது செயல்படுத்தப்பட வேண்டிய ஆயுதப் படைகளின் பெயரிடல் தொடர்பான பரிந்துரைகளின் பட்டியல் இருந்தது. அந்தக் குறிப்பில், எதிர்கால இந்தியப் படை அதன் முன்னோடிகளின் பெயரிடல் மரபை முடிந்தவரை தக்க வைத்துக் கொள்ள வேண்டும் என்று மவுண்ட்பேட்டன் முன்மொழிந்திருந்தார். இராயல் இந்தியன் கடற்படையின் அணிகள், சின்னங்கள் மற்றும் சீருடைகளைத் தக்க வைத்துக் கொள்ள வேண்டும் என்று அவர் வாதிட்டார்; இந்த தக்கவைப்புகளுக்கு ஒரே விதிவிலக்கு படையின் கடற்படைக் கொடி மட்டுமேயாகும். ஆங்கிலேயர்களின் தேசியக்கொடிக்கு மாற்றாக இந்திய மூவர்ணக் கொடியைக் இடம்பெறச் செய்யும் வகையில் மாற்றியமைத்துக் கொள்ளலாம் என்பதே விதிவிலக்காக இருந்தது. செப்டம்பர் 1949 ஆம் ஆண்டு செப்டம்பர் மாதத்தில் நேரு அந்த திட்டங்களை நாட்டின் பாதுகாப்பு அமைச்சர் பல்தேவ் சிங்கிற்கு அனுப்பினார். மவுண்ட்பேட்டனின் பரிந்துரைகளைப் பரிந்துரைத்தார். இதன் விளைவாக 1950 ஆம் ஆண்டு சனவரி மாதம் 26 அன்று இந்தியா குடியரசு உருவானபோது அவை அமல்படுத்தப்பட்டன.